Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 234

11. Fejezet A MUNKAVÉGZÉSI TERÜLETEK BIZTONSÁGA 11.01. cikk Általános követelmények 1. A hajókat úgy kell megépíteni, berendezni, és felszerelni, hogy a személyzet munkavégzése biztonságos legyen, és a közlekedési utakat biztonsággal tudják használni. 2. A fedélzeti munkavégzéshez szükséges valamennyi beépített berendezés kialakítása, elhelyezése, és védelme tegye lehetõvé a balesetmentes üzemeltetést, használatot és karbantartást. A mozgó és magas hõmérsékletû részeket szükség esetén védõszerkezettel (burkolattal) kell ellátni. 11.02. cikk Esés és zuhanás elleni védelem 1. A fedélzetek és fedélzeti oldaljárók felülete sima, elbotlást okozó helyektõl mentes legyen. A fedélzeten nem állhat meg a víz. 2. A fedélzetek és fedélzeti oldaljárók, géptéri padlók, pódiumok, lépcsõk és a fedélzeti oldaljárón elhelyezett bakok fedele csúszásmentes legyen. 3. A fedélzeti oldaljárón elhelyezett bakok fedeleit, és a közlekedési utakban lévõ akadályokat, mint például a lépcsõk éleit, a környezõ fedélzettõl elütõ színûre kell festeni. 4. A fedélzetek 1 m-t meghaladó magasságú vízfelõli széleit, valamint az olyan munkaterületeket, ahol fennáll a leesés veszélye, legalább 0,70 m magas habvéddel, nyíláskerettel, vagy a harmonizált európai szabványnak (EN 711) megfelelõ korláttal kell ellátni, amely kapaszkodóból, térdmagasságban elhelyezett közbensõ rúdból, és láblécbõl áll. Az oldalsó fedélzeteknél láblécet, és a raktérkereten végigfutó kapaszkodót kell felszerelni. Ha nem dönthetõ a fedélzeti oldaljárón lévõ korlátszerkezet, akkor a raktérkeretre szerelt kapaszkodó elhagyható. 11.03. cikk A munkahelyek méretei A munkahelyek olyan tágasak legyenek, hogy a személyzet ott dolgozó tagjai megfelelõ mozgásszabadsággal rendelkezzenek. 11.04. cikk Fedélzeti oldaljáró 1. A fedélzeti oldaljáró legalább 0,60 m szabad szélességgel rendelkezzen. Ez a méret bizonyos, a hajó üzemeltetésével kapcsolatos szerelvényeknél, például a fedélzetmosó csõvezeték szelepeinél 0,50 m-ig, a bakoknál és kötélbikáknál 0,40 m-ig csökkenthetõ. 2. A fedélzeti oldaljáró felett mért 0,90 m magasságig 0,54 m-re csökkenthetõ az oldalsó fedélzet szabad szélessége, ha e fölött a fedélzet külsõ éle és raktér belsõ éle között 2001/42. szám legalább 0,65 m szabad távolság marad. A fedélzeti oldaljáró szabad szélessége ebben az esetben tovább csökkenthetõ 0,50 m-ig, ha az fedélzeti oldaljárók külsõ szélén felszerelik a harmonizált európai szabványnak (EN 711) megfelelõ, leesés ellen védõ korlátot. A lakótérrel rendelkezõ, 55 m-nél rövidebb hajókon a korlát csak a hajó farán hagyható el. 3. Az 1. és a 2. pont követelményei a fedélzet felett 2 m magasságig érvényesek. 11.05. cikk A munkahelyek megközelítése 1. A hajószemélyzet részére szolgáló, vagy a rakomány szállítása során használt közlekedõk, megközelítõ-, és átjáró utak elégítsék ki az alábbi követelményeket: (a) a bejárati nyílások elõtt az akadálytalan mozgáshoz elegendõ szabad tér álljon rendelkezésre, (b) az átjárók szabad szélessége összhangban legyen az adott munkahelyen végzett tevékenységgel, ez a méret legalább 0,6 m legyen. Ha a hajó szélessége (B) 8 mnél nem nagyobb, akkor az átjárók szabad szélességének mérete 0,5 m is lehet; (c) az átjárók szabad magassága a küszöb felett, legalább 1,9 m legyen. 2. Az ajtók mindkét oldalról veszély nélkül nyithatók, és zárhatók legyenek. A véletlenszerû nyitódással, vagy záródással szemben az ajtókat védelemmel kell ellátni. 3. Az olyan ki-, és bejáratoknál, és közlekedõknél, ahol a 0,5 m-t meghaladja a magasságkülönbség, megfelelõ lépcsõt, létrát vagy hágcsót kell elhelyezni. 4. Lépcsõt kell beépíteni, ha 1 m-nél nagyobb a magasságkülönbség a huzamosabb tartózkodás igénylõ munkahelyen. Ez az elõírás a vészkijáratokra nem érvényes. 5. Raktérrel rendelkezõ hajók esetében, a rakterekbe történõ biztonságos be-, és kimászás érdekében legalább két hordozható raktéri létrát kell rendszeresíteni. Ez nem vonatkozik arra az esetre, amikor minden raktérben azonos értékû beépített létra van felszerelve. 11.06. cikk Kijáratok és vészkijáratok 1. A kijáratok, és a vészkijáratok száma, kialakítása és mérete feleljen meg a célnak, és az adott helyiség nagyságának. Ha az egyik kijárat egyben vészkijárat is, akkor azt külön meg kell jelölni. 2. A vészkijáratok, illetve a vészkijáratként is szolgáló ablakok és felülvilágítók szabad keresztmetszete legalább 0,36 m2 legyen, ahol a nyíláskeret rövidebb oldalának hossza legalább 0,5 m. 11.07. cikk Lépcsõk, létrák, hágcsók 1. A lépcsõket és a létrákat biztonságosan kell rögzíteni. A lépcsõk szélessége legalább 0,60 m, és a kapaszkodók közötti szabad szélesség legalább 0,60 m legyen. Egy 2001/42. szám lépcsõfok mélysége nem lehet 0,15 m-nél kisebb, és felülete csúszásmentes legyen. Háromnál több lépcsõfok esetén korlátot kell felszerelni. 2. A létrák és a hágcsók szabad szélessége legalább 0,30 m legyen; a fokok egymástól mért távolsága nem lehet 0,30 m-nél nagyobb; és a fokok a hajó szerkezeti részeitõl legalább 0,15 m távolságra legyenek. 3. A létrák és a hágcsók láthatók legyenek felülrõl, és kapaszkodót kell felszerelni a kijárati nyílások felett. 4. Az egyágú létrák átlagos szélessége legalább 0,40 m, az alsó végén legalább 0,50 m legyen. A létrák elborulás, és megcsúszás ellen biztosítva legyenek, a létrafokokat a létraoldal síkjába beeresztve kell rögzíteni. 5. Ha egyágú létrát raktéri létraként használnak, akkor 60°-os állásszögnél a létra a raktérkeret felsõ élén nyúljon túl, de legalább 1 m-rel emelkedjen a fedélzet fölé. 11.08. cikk Munkahelyek a hajó belsõ tereiben 1. A hajó belsõ tereiben lévõ munkahelyek méreteit, felszerelését és elrendezését az elvégzendõ feladatnak, munkafolyamatnak, valamint a higiénia, és a biztonság követelményeknek megfelelõen kell megválasztani. Kielégítõ és vakítástól mentes világítással, és megfelelõ szellõzéssel rendelkezzenek. Szükség esetén fel kell szerelni a megfelelõ hõmérsékletet biztosító fûtõkészüléket. 2. A hajó belsejében lévõ munkahely padlója tartós, rögzített kivitelû legyen, ne okozzon elbotlást, megcsúszást. A fedélzeti, vagy a padló nyílásokat nyitott állapotban beesés elleni védelemmel kell ellátni. Az ablakokat, és a felülvilágítókat úgy kell kialakítani, és elhelyezni, hogy kezelésük, és tisztításuk ne járjon veszéllyel. 11.09. cikk A zaj és a rezgések elleni védelem 1. A munkahelyek elhelyezésénél, kialakításánál, és felszerelésénél figyelembe kell venni, hogy az ott dolgozók ne legyenek kitéve a rezgések okozta veszélynek. 2. A állandó jelleggel használt, és a huzamosabb tartózkodást igénylõ munkaterületeket ezen túlmenõen úgy kell megépíteni, és hangszigeteléssel ellátni, hogy a zaj ne veszélyeztesse az ott dolgozók biztonságát, és egészségét. 3. Egyéni hallásvédõ eszközöket kell biztosítani az olyan dolgozók részére, akik elõreláthatóan 85 dB (A) nagyságú napi zajnak vannak kitéve. Azokon a munkahelyeken, ahol ez az érték meghaladja a 90 dB (A)-t, tábla elhelyezésével fel kell hívni a figyelmet a hallásvédõ eszközök használatára vonatkozó kötelezettségre. 11.10. cikk Raktérfedelek 1. A raktérfedelek könnyen elérhetõk, és biztonságosan mozgathatók legyenek. Ha egy fedélelem tömege a 40 kg-ot meghaladja, akkor eltolható, vagy billenthetõ, vagy 2001/42. szám géppel történõ kiemelésre alkalmas legyen. Azokat a raktérfedeleket, amelyeket emelõgép segítségével mozgatnak, el kell látni megfelelõ, a kötözõ eszköz bekötésére szolgáló, és könnyen hozzáférhetõ szerelvényekkel. A fel nem cserélhetõ raktérfedeleken, és gerendákon, egyértelmûen fel kell tüntetni azt a raktérnyílást, amelyhez tartoznak, és a helyes berakási helyzetet. 2. A raktérfedeleket védeni kell a szél megemelõ hatásával, illetve a rakodó berendezés okozta igénybevétellel szemben. A tolható fedeleket rögzítõkkel kell ellátni, amelyek megakadályozzák a véletlenszerû, 0,40 m-nél nagyobb hosszirányú elmozdulást. A fedelek a végállásban rögzíthetõek legyenek. A felhalmozott nyílásfedelek rögzítéséhez megfelelõ berendezés álljon rendelkezésre. 3. A raktérfedelek gépi mozgatásánál a mûködtetõ kapcsoló elengedésekor az energiaellátás automatikusan szakadjon meg. 4. A raktérfedelek viseljék el a várható terheléseket, járható raktárfedelek esetében ez legalább 75 kg pontszerû terhelést jelent. Felirattal jelezni kell ha a raktérfedelekre nem szabad rálépni. A teherviselõ raktérfedeleken fel kell tüntetni a megengedett terhelés nagyságát, t/m2-ben. Ha a megengedett terhelés elviselése érdekében alátámasztásra van szükség, akkor ezt a tényt megfelelõ helyen jelezni kell. Ez esetben a hajón álljon rendelkezésre a megfelelõ terv. 11.11. cikk Csörlõk 1. A csörlõket szerkezete, és kialakítása tegye lehetõvé a biztonságos munkavégzést. Megfelelõ berendezéssel rendelkezzenek a teher véletlenszerû visszaejtésének (visszafutásának) megakadályozására. A nem önzáró csörlõket a húzóerõre méretezett fékkel kell ellátni. 2. A kézi mûködtetésû csörlõknek a hajtókar visszavágását megakadályozó berendezésük legyen. Azokat a csörlõket, amelyek gépi, és kézi hajtással is el vannak látva, úgy kell megtervezni, hogy a gépi hajtás ne tudja mozgásba hozni a kézi hajtó tengelyt. 11.12. cikk Daruk 1. A darukat az érvényben lévõ mûszaki elõírások szerint kell gyártani. Az üzem közben fellépõ erõket biztonsággal be kell vezetni a hajó szerkezetébe. Ezek az erõk a hajó stabilitását nem veszélyeztethetik. 2. A darun az alábbi adatokat tartalmazó gyártmánytáblát kell elhelyezni: (a) a gyártó neve és címe, (b) megfelelõségi jel, és az építés éve, (c) sorozat- vagy típusjelzés, (d) és adott esetben a sorozatszám. 3. A darukon tartósan és jól felismerhetõen kell feltüntetni a legnagyobb megengedett terhelés(eke)t. Azoknál a daruknál, amelyek hasznos terhelése a 2000 kg-ot nem haladja meg, csak a legnagyobb gémkinyúláshoz tartozó legnagyobb hasznos terhelést kell, tartósan és jól láthatóan, feltüntetni. 2001/42. szám 4. A beszorulás, és az elnyíródás veszélyének elkerülésére érdekében védõfelszereléseket kell alkalmazni. A daru külsõ részei, és a daru környezetében lévõ szerkezeti részek között felül, alul, és minden oldalon legalább 0,50 m biztonsági távolságot kell hagyni. Az oldalirányú biztonsági távolság betartása, a munkaterületen, és a közlekedõ utakon kívül, nem kötelezõ. 5. A gépi üzemû darukat az illetéktelen használattal szemben biztosítani kell. A bekapcsolás csak az erre tervezett irányító berendezéssel legyen lehetséges. A mûködtetõ elemek maguktól álljanak vissza alaphelyzetbe (arretálás nélküli kapcsolók), a mûködési irányok világosan láthatóak legyenek. Az energia kimaradása esetén a teher magától nem eshet le. Meg kell gátolni a daru véletlenszerû mozgását. Az emelõmû felfelé irányuló mozgását, és a hasznos (megengedett) terhelés túllépését megfelelõ készülékkel kell lehatárolni. Ha elõre látható, hogy a daru üzemeltetése során a teher kötelének hossza a kötéldobon két kötélsor alá csökken, akkor le kell határolni az emelõmû lefelé tartó mozgását. Az önmûködõen mûködésbe lépõ berendezés az ellentétes irányú mozgást nem gátolhatja meg. A szokásos terhek emelésére alkalmas sodronykötelek szakítóereje legalább ötszöröse legyen a legnagyobb megengedhetõ kötélerõnek. A drótkötél szerkezete kifogástalan, és a daruüzemre alkalmas legyen. 6. Az elsõ üzembe helyezés elõtt, és a jelentõs átalakítást követõ újbóli üzembe állítást megelõzõen a kielégítõ szilárdságot, és a megfelelõ stabilitást számítással, és terhelési próbával kell igazolni. Az olyan daruknál, amelyek hasznos terhelése nem haladja meg a 2000 kg-ot, a szakértõ dönthet, hogy a számítással végzett igazolás helyett, részben vagy egészben, a hasznos teher 1,25-szeresével végzett, és a teljes mozgási tartományra kiterjedõ próbát végezzék el. Az (1) és (2) bekezdés szerinti átvételt a szemlebizottság által elismert szakértõnek kell elvégeznie 7. A darukat rendszeresen, de legalább tízenkét havonta, szakértõvel kell megvizsgáltatni. Ennek során a daru üzembiztos állapotáról szemrevételezéssel, és a mûködés szempontjából kell meggyõzõdni. 8. Az átvételtõl számított 10 éven belül, a szemlebizottság által elismert szakértõvel, a darut ismételten meg kell vizsgáltatni. 9. Az olyan daruknál, amelyek hasznos teherbírása a 2000 kg-ot meghaladja, és amelyek rakomány átrakására szolgálnak, vagy emelõtagok, pontonok, és más úszó munkagépek, vagy munkaterületek jármûvein vannak felszerelve, ezen túlmenõen az illetékes hatóságok elõírásainak is meg kell felelniük. 10. A daruk vonatkozásában a hajón az alábbi dokumentáció álljon rendelkezésre: (a) A daru gyártó kezelési utasítása, legalább az alábbi adatokkal: – a kezelõszervek alkalmazása, és mûködése; 2001/42. szám – a gémkinyúlásnak megfelelõ legnagyobb hasznos teher; – a daru legnagyobb megengedett dõlése; – a szerelési, és karbantartási utasítás; – a rendszeres szemlékre vonatkozó irányelvek; – az általános mûszaki adatok; (b) A 68. és 9. pontok alapján elvégzett próbák bizonylatai. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes